REFERAT DE APROBARE
al Proiectului de hotărâre privind aprobarea modificării Hotărârii Consiliului Local al Comunei Șoldanu nr. 44 din 27.06.2022

Prin Adresa Asociației de Dezvoltare Intercomunitară „ECOMANAGEMENT SALUBRIS” Călăraşi nr. 561 din 27.05.2022, înregistrată la Primăria Comunei Șoldanu cu nr. 3177 din 27.05.2022 se solicită Consiliului local acordarea unui mandat special reprezentantului de drept al Comunei Șoldanu în Adunarea Generală a Asociaților din cadrul Asociației de Dezvoltare Intercomunitară „ECOMANAGEMENT SALUBRIS” Călăraşi, în vederea exercitării votului privind aprobarea modificării tarifelor din contractul de delegare a gestiunii activităților de colectare și transport al deșeurilor în zona 2 Oltenița, în conformitate cu elementele din solicitarea operatorului regional, IRIDEX GROUP SALUBRIZARE S.R.L. nr. 68 din 26.05.2022.
Prin Adresa Asociației de Dezvoltare Intercomunitară „ECOMANAGEMENT SALUBRIS” Călăraşi nr. 1120 din 14.09.2022, înregistrată la Primăria Comunei Șoldanu cu nr. 5454 din 15.09.2022, se solicită prezența on-line a reprezentantului Consiliului local al Comunei Șoldanu la ședința din 19.09.2022 pentru aprobarea/respingerea solicitării de modificare a tarifelor de colectare și transport al deșeurilor menajere și asimilate deșeurilor menajere, solicitată de SC Iridex Group SRL prin adresele nr. 219 din 12.07.2022, respectiv nr. 258 din 28.07.2022 .
[bookmark: _Hlk114127529]Prin Hotărârea Consiliului local al Comunei Șoldanu nr. 15/30.04.2008 se aprobă asocierea Comunei ŞOLDANU cu Județul CĂLĂRAŞI și unitățile administrativ-teritoriale de pe raza județului, în vederea constituirii Asociației de Dezvoltare Intercomunitară „ECOMANAGEMENT SALUBRIS” pentru dezvoltarea sistemului de management integrat al deșeurilor și extinderea infrastructurii de management al deșeurilor în Județul Călăraşi, aprobându-se ulterior Actul constitutiv și Statutul acestei asociații.
Prin Hotărârea Consiliului local al Comunei Șoldanu nr. 44 din 27.06.2022 privind aprobarea acordării unui mandat special reprezentantului de drept al Comunei Șoldanu în Adunarea Generală a Asociaților din cadrul Asociației de Dezvoltare Intercomunitară „ECOMANAGEMENT SALUBRIS” Călăraşi, în vederea exercitării votului privind aprobarea modificării tarifelor din contractul de delegare a gestiunii activităților de colectare și transport al deșeurilor în zona 2 Oltenița, se aprobă acordarea unui mandat special reprezentantului de drept al Comunei Șoldanu, domnul Iulian MARIN, Viceprimarul Comunei Șoldanu cu atribuții de primar, în Adunarea Generală a Asociaților din cadrul Asociației de Dezvoltare Intercomunitară „ECOMANAGEMENT SALUBRIS” Călăraşi, în vederea exercitării votului la Adunarea generală ce va avea loc în data de 29.06.2022, pentru menținerea tarifelor aferente serviciului de salubritate în limitele actuale.
Analizând temeiurile juridice:
a) prevederile art. 47 alin. (4), art. 58, art. 59 și art. 61 din Legea nr. 24/2000 privind normele de tehnică legislativă pentru elaborarea actelor normative, rerepublicată, cu modificările și completările ulterioare;
b) prevederile Ordonanței de urgență a Guvernului nr. 74/2018 pentru modificarea și completarea Legii nr. 211/2011 privind regimul deșeurilor, a Legii nr. 249/2015 privind modalitatea de gestionare a ambalajelor și a deșeurilor de ambalaje și a Ordonanței de urgență a Guvernului nr. 196/2005 privind Fondul pentru mediu;
c) prevederile art. 8 alin. (3) lit. d) și lit. k), art. 10 alin. (5) și alin. (51), din Legea nr. 51/2006 a serviciilor comunitare de utilități publice, republicată, cu modificările și completările ulterioare;
d) prevederile Legii nr. 101/2006 a serviciului de salubrizare a localităților, republicată, cu modificările și completările ulterioare;
e) prevederile art. 16 și art. 21 din Anexa nr. 2 la Hotărârea Guvernului nr. 855/2008 pentru aprobarea actului constitutiv-cadru și a statutului-cadru ale asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare;
f) prevederile art. 20 și art. 21 din Statutul Asociației de Dezvoltare Intercomunitară “ECOMANAGEMENT SALUBRIS;
g) prevederile art. 84, art. 91, art. 129 alin. (1), alin. (2) lit. d), alin. (7) lit. i) şi n) și ale art. 132 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare.
Luând în considerare conținutul:
a) Adresei SC Iridex Group SRL nr. 219 din 12.07.2022 prin care solicită aprobarea ajustării tarifelor de colectare și transport al deșeurilor menajere și asimilate deșeurilor menajere, începând cu data de 01.07.2022;
b) Adresei SC Iridex Group SRL nr. 258 din 28.07.2022 prin care revine cu clarificări la adresa 219 din 12.07.2022.
Considerând întemeiată solicitarea SC Iridex Group SRL de ajustare a tarifelor de colectare și transport al deșeurilor menajere și asimilate deșeurilor menajere, începând cu data de 01.07.2022, ca urmare a creșterii tarifelor de depozitare și pentru protecția mediului, a cheltuielilor cu personalul și transportul, precum și a celor generate de asigurarea cu materii prime, materiale consumabile și piese de schimb și reparații curente ale utilajelor.
Față de aspectele anterior menționate, în temeiul art. 139 alin. (1) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, supunem spre aprobarea Consiliului Local al Comunei Șoldanu Proiectul de hotărâre nr. 62 din 15.09.2022 având ca obiect aprobarea modificării Hotărârii Consiliului Local al Comunei Șoldanu nr. 44 din 27.06.2022 privind aprobarea acordării unui mandat special reprezentantului de drept al Comunei Șoldanu în Adunarea Generală a Asociaților din cadrul Asociației de Dezvoltare Intercomunitară „ECOMANAGEMENT SALUBRIS” Călăraşi, în vederea exercitării votului privind aprobarea modificării tarifelor din contractul de delegare a gestiunii activităților de colectare și transport al deșeurilor în zona 2 Oltenița.

INIȚIATOR PROIECT:
Viceprimarul cu atribuții de primar al Comunei Șoldanu,
Iulian MARIN

